《送李莪洲司马之湖北》
清代·马履泰

又见天涯书剑游，清尊话别苏门秋。剧辛不作燕昭客，李白重登崔颢楼。

壮志大江流汉水，离情白日淡幽州。葛龚亦自成千古，莫恨轻车老不侯。

作者简介：（1746—1829）浙江仁和人，字叔安，一字定民，号菽庵，又号秋药。乾隆五十二年进士，官太常寺卿。以文章气节重于时，书法古健，亦工诗画。有《秋药庵集》。